
ACTE  ÜflIGH 


La  sala  de  Don  Jaume.— Al  fondo  no  hi  haurà  cap  porta,  una  taula 
ministre  que  no  toqui  à  la  paret;  à  dreta  y  esquerra  panoplias  ad 
florets,  sabres,  escopetas;  llibreria  y  portas  laterals,  etc,  etc. 


ESCENA  PRIMERA 

PEPET  y  ARTURO  despues. 


Pep 


Las  onse  y  quart.  M'  ho  pensaba; 

sempre  'm  passa  lo  mateix; 

may  acabo  de  llevarme 

y  cada  dia  faig  tart 

per  anarmen  à  la  classe. 

i  Es  tant  dols  al  dematí 

poguerhi  le  una  bacayna!  (badalla). 

Ay!  quina  debilitat; 

em  faré  du  '1  xacolata 

Arturo!  Arturo!  (cridant) 
Art.     (desde  dins)       Ya  voy! 
Pep.     Vuy  1'  esmorsà  que  tinch  gana. 

Pórtimel  aquí  mateix 

à  demunt  d'  aquesta  taula. 

Escolta...  portam  el  Brusi 

y  aygua  fresca  y  regalada. 

Ay!  (badalla)  que  me  'n  trobo  de  be! 

;Aixó  es  un  gust!  Be  's  jo  ara 

sense  tenir  qu£  estudiar 

si  'n  tindria  de  catxassa. 

Però  senyor!  No  es  ben  trist 

que  essent  fill  de  bona  casa 

y  carregat  de  diners 

ara  tingui  d'  enmohinarme? 

Que  'n  faré  de  la  carrera! 
Art.    Si  es  servit:  el  xacolata, 

li  serveixo  aqui  mateix... 
Pep.     Està  be.  La  gana  m'  alsa.  (pren  xacolata) 
Art.    El  Diari  ja  està  tallat. 

608051 


—  4  — 

Vol  res  mes? 
Pep.  Si.  dos  paraulas 

digas  à  la  senyoreta 

que  haig  de  parlarhi 

ans  de  anaruien. 
Art.    Miri,  ara  vé  cap  aquí. 
Pet.     Donchs,  aixis,  ja  pots  anarten. 

(Arturo  se  'n  và.) 


ESCENA  II 

PEPET  y  OBDULIA 

Pet.     Molt  bon  diu  Cosineta. 
Obd.     Molt  bon  dia  ó  bonàs  tardas? 
Pep.     Y  ara!  perquè  dius  això? 
Obd.     Si,  son  las  onse  tocadas. 
Pep.     Avuy  he  fet  un  xich  tart. 

Ara  acabo  de  llevarme 

perquè  tota  aquesta  nit 

1'  he  passada  sommianthe. 
Obd.    Que  la  saps  llarga  Pepet! 
Pep.     Lo  que  sé  es  que  tu  ets  molt  maca 

y  que  si  no  'm  caso  ab  tu 

ay!  moriré  de  cor  agre. 

Veus!  ja  no  puch  menjà  mes, 

ja  se  m'  ha  acabat  la  gana. 

Ay!  jo  'm  posaré  malalt 

si  ab  tu  no  logro  casarme. 
Obd.    Be;  no  't  trastornis  per  ço 

y  ves  prenent  xacolata. 
Pep.     Ay  Obdulia!  No  n'  hi  ha  mes    (mira  la  xicra) 

(Ja  me  1'  había  acabada) 

Ay  Obdulia!  aquest  amor 

potsé  'm  quitarà  la  gana. 
Obd.    Ay  Pepet!  y  qu'  ets  calmós: 

sempre  treginas  galvana; 

sinó  càmbias  de  caràcter 

may  podré  veurem  casada. 

Home,  sigas  desexit; 

parla  ab  energia  al  papa; 

dígali  lo  que  fa  al  cas 

y  veurem  si  això  s'  acaba 

Mira!  ara  ve  cap  aqui: 

la  ocasió  ia  pintan  calva 

à  veurer  senyor  Pepet 

si  sabràs  espavilarte. 

(Se  (n  vd). 

ESCENA  III 

PEPET  y  DON  JAUME 

Pep.     Molt  bon  dia  tingui  tio. 

D.  Ja.  Vaja  una  hora  de  llevarse! 
Nebot,  no  anem  gayre  be; 
això  no  pot  durar  gayre! 

Pep.     Però  tio... 

D.  Ja.  Fuig  d'  aqui, 

no  sé  com  ets  tan  catxassa: 
sempre  menjant  ó  dormint, 
sempre  fent  petà  bacaynas. 
Quant  jo  era  jove  com  tu 
may  podia  estarhi  en  vaga. 
;Si  semblava  un  argent  viu. 

Pep.     Però  escolti... 

D.  Ja.     '  Calla,  calla, 

qu'  algun  dia  't  feriràs. 
jTant  jove  y  ja  cria  panxa! 

Pep.     No  hi  veig  re  d'  estraordinari. 

D.  Ja.  Fuig  home.  Mira  y  reparam: 
Jo  tinch  setanta  tres  anys 
y  encare  camino  ab  ayre; 
encare  si  vuy  faig  goig; 
si  convé  sé  defèn sarme 
y  per  anà  à  caminar 
no  hi  ha  qui  'm  dugui  ventatja. 
Jo  cada  dia  camino 
set  ó  vuyt  horas  à  pata 
y  m'  arribo  al  Tibidabo, 
als  Josepets  ó  Vallcarca 
sense  cotxes  ni  tranvías, 
ni  carrilots  ni  tartanas. 
Quant  no  es  à  peu,  à  caball 
que  só  ginete  de  planta 
y  las  noyas  quan  me  vehuen 
muntat  ab  tanta  arrogància 
em  prenen  pe  '1  General 
ó  pe  '1  mayor  de  la  plaza. 

Pep.     Si!  sembla  en  Martinez  Crom  pi*! 

D.  Ja.  M£  hi  retiro,  es  ben  exacte. 
Per  ço  'm  deixo  la  perilla. 
Però  tu  no  tens  caràcter, 
ni  energia,  ni  vigor: 
no  mes  traginas  gal  vana. 
No  saps  manejà  un  floret, 
ni  saps  disparar  un  arma 

per  niatarhi  un  trist  cunill. 

Pep.     Bueno,  però  sé  menjarme  '1. 
Veu,  tio;  vostè  al  matí 
ja  comensa  per  llevarse 
tot  just  quant  apunta  '1  Sol, 
qu'  encare  'Is  aucells  no  càntan. 
Després  ja  surt  tot  furiós 
tal  com  del  fusell  la  bala. 
y  se  'n  va  carrers  amunt 
per  triscar  per  las  montanyas. 
May  puja  en  ferro-carril, 
ni  tranvias,  ni  tartanas, 
sempre  à  peu,  à  peu,  à  peu... 
treyent  la  llengua  y  cantsantse. 
Despues  ab  sabre  y  ferrets 
fà  exercisis  rebentantse 
com  si  volgués  desafiar 
à  n'  algú  que  tingués  ràbia 
y  cop  cle  dar  cop  de  puny 
y  fer  soroll  ab  espasas. 

D.  Ja.  Home!  això  es  per  exercisi... 

(Jep.  Be,  donchs  miri,  desafiantse 
tan  si  es  serio  com  de  broma 
un  dia  pot  esguerrarse. 

D.  Ja.  Un  cop  ja  'm  van  vuydà  un  ull 
però  à  mi  això  no  m'  espanta: 
;ara  porto  aquest  de  vidre 
y  'm  fà  la  nina  mes  clara! 

Pep.     Be  però  '1  van  deixar  borni. 

D.  Ja.  Qué  hi  farem! 

Pep.  Donchs,  no  m'  agrada. 

Jo  'Is  vull  conservar  tots  dos 
perquè  lo  primé  es  la  pàtria. 
Ves  poguent  anà  en  carril 
qui  'm  fa  caminar  à  pata; 
poguent  dormir  fins  ben  tart 
perquè  no  fer  matinada? 
Jo  en  compte  de  fer  sorolls 
ab  florets,  pistolas  y  armas 
vull  un  cotxe  descubert 
que  £m  passeji  per  la  Rambla. 
Jo  estich  per  tranquilitat, 
bona  vida,  bono  taula, 
abs  bons  tragos  de  champany 
y  à  las  penas  punyaladas. 

D.  Ja.  Si  vaja!  ja  !t  veig  ferit 
y  carregat  de  poagre. 
Però  perquè  perdre  '1  temps. 
Si  parlar  ab  tu  fà  llàstima! 
Vaig  à  veure  à  Don  Lluis 


que  no  creen  que  trigui  gayre. 

Ja  veuràs  quin  militar 

nies  carregat  d'  arrogància: 

creyas  que  t'  agradarà. 
Pep.     Ja  '1  conech. 
D.  Ja.  Ah  si? 

Pep.     Es  aquell  que  arrossega  un  xich  la  cama. 
D.  Ja.  Es  la  gloriosa  ferida 

que  guanyà  al  camp  de  batalla 

i'entho  quedar  com  un  héroe, 

però  li  fa  molta  gràcia; 

apenas  se  li  coneix... 
Pep.     No,  si  un  no  s'  hi  ficsa  gayre 

sembla  que  sigui  garrell 

ó  que  'Is  anys  li  fassin  carga 
D.  Ja.  Que  vols  dir  que  te  molts  anys? 
Pep.     Pps!...  deu  anar  pe  'Is  seixanta... 
D.  Ja.  Que  dius  home?  fuig  d'  aqui! 
Pep.     Que  no? 
D.  Ja.  Fuig  home,  no  sias  plaga! 

f\No  li  has  vist  tirà  '1  floret? 
Pep.     Si  senyo. 
D.  Ja.  Pues  ab  mes  al  ma 

no  '1  tira  cap  jovenet 

de  la  primera  volada. 

Tu  ja  saps  que  jo  entench  molt 

la  tàctica  de  las  arrnas; 

que  tiro  be  1'  espasí; 

que  se  d'  escriure  ab  un  sabre, 

y  que  si  apunto  ab  pistola... 
Pep.     Oh!  si  apunta...  pobres  guatllas 

y  gallinas  del  corral. 
D.  Ja.  Tu  ho  has  vist.  Donchs  be,  mirantme 

tirà  '1  floret  à  Don  Lluis 

no  faig  sinó  entusiasmarme. 

Quinas  posicions  que  té! 

; Quins  à  fondos  al  tirarse! 

y  sobre  tot:  els  saludos 

els  tracta  ab  molta  elegància. 

Ab  això  com  que  la  higiene 

es  cosa  que  molt  m'  agrada 

y  com  vuy  tirà  ab  algú 

tres  ó  cuatre  horas  diarias 

he  pensat:  jo  pendré  un  gendre 

aficionat  à  las  armas, 

al  exercisi,  à  1'  esport 

yaixi  tindré  un  home  à  casa 

que  'm  distrauría  cada  dia 

fent  esgrima  y  fent  gimnàstica. 
Pep.     Si,  tio,  si;  ben  pensat: 

os  una  idea  admirable 

perquè  ab  aquets  exercís  is 

no  li  mancarà  may  gana. 

Però...  y  si  la  Obdulia  diu 

que  río  vol  casarse  encaro?... 

Vull  dir  si  digués  que  no!... 
D.  Ja.  Qué! 

Pep.  Y  si  li  donés  carbassa? 

D.  Ja.  Ja  veuràs  nebot,  callem 

y  ves  en  compte  com  pari  s: 

aqui  casa  mano  jo, 

tot  lo  demés  son  camàndulas.         (Sé  'n  vd. 


ESCENA  IV 


PEPET  í/  aviat  ARTURO 

Pep.     Sembla  qu'  està  molt  cremat. 

Però  jo  haig  de  manejarme 

que  si  no  sé  defensarme 

quedaria  desbancat. 

Arturo!  Arturo!       (cridant). 
Art.  Ja  vinch. 

Pep.     Digas  à  la  Senyoreta 

qu'  hem  de  parlà  una  estoneta 

per  dirli  un  gran  plan  que  tinch. 
Art.    Si?  Precisament  m'  envia 

que  diu  que  li  ha  de  parlà. 
Pep.     Anéra:  que  quan  me  veurà 

li  donaré  una  alegria.  I  Se  ' n  van. 


ESCENA   V 

DON  JAUME?/  DON  LLUÍS 

I).  Ja.  Entri,  entri  Don  Lluis 

y  deixis  de  cumpliments; 
està  vostè  à  casa  seva. 

D.  Ll.  Mil  gracias. 

D.  Ja.  Seyém. 

D.  Ll,  Seyém. 

Pues  endemés  com  li  deya; 
Jo  no  m'  espanto  per  res. 
He  sentit  ja  tantas  balas 
xiular  per  lo  voltant  meu; 

estant  al  camp  de  batalla 
he  vist  morir  tanta  gent 
sense  exhalar  ni  una  queixa 
ni  un  ay! 

D.  Ja.  Valgain  Deu! 

Àixó  si,  que  ha  de  fe  horror. 

D.  Ll.  Pues  miri  jo  tant  seré! 

Miri:  si  això  s'  enfonsava 
ó  si  un  canó  rebentés... 
jo  m'  estaria  tan  serio... 

D.  Ja.  Oh!  prou  se  li  coneix, 

vostè  té  1'  instint  guerrero. 

D.  Ll.  He  arribat  à  Coronel 

servint  à  la  meva  pàtria. 

D.  Ja.  Don  Lluis  vostè  es  un  valent. 

D.  Ll.  Don  Jaume,  no  diré  tant-, 
ja  sap  que  jo  soch  modest 
y  no  ni'  agrada  alabarme, 
però  cregui  que  '1  Gobern 
respecte  de  ma  carrera 
no  s'  ha  portat  pas  prou  be. 
iNi  general  del  exercit, 
que  li  sembla?... 

D.  Ja.  Mol  mal  fet; 

per  mi  van  fé  una  injustícia. 
Jo  estaria  mol  content 
sent  sogre  d'  un  General, 
ó  al  menos  d'  un  Coronel. 

D.  Ll.  Gracias,  li  agraeixo  molt 

però  no  ho  crech  convenient. 

D.  Ja.  Perquè?... 

D.  Ll.  .  Ja  veurà  Don  Jaume, 

ja  comenso  de  ser  vell... 

D.  Ja.  Fugi,  home,  vol  callà? 
un  militar  may  ho  es. 

D.  Ll.  Però  la  Obdulia  es  molt  jove. 

D.  Ja.  Aviat  cumplirà  'Is  disset 
y  ja  es  hora  de  casaria. 

D.  Ll.  Bueno;  si  vostè  coneix 

que  no  haig  de  desagradar! i... 

D.  Ja.  Fugi  d'  aquí,  que  som  nens. 
Jo  sé  que  totas  las  noyas, 
las  noyas  y  jo  també 
en  veyent  calsas  vermellas 
perdem  desseguida  '1  seny. 

D.  Ll.  Pues,  nada,  tiro  endevant 
qu'  à  mi  no  m'  espanta  res 
ni  bombas,  ni  cataclismes 
ni  terremotos... 

D.  Ja.  Ja  ho  sé. 

D.  Ll.  Miris:  jo  soch  tan  glacial 

que  si  ara  en  aquest  moment 

se  sentís... 
Obd.     (cridant)  Papà!  Papà! 
D.  Ll.  Que  es  això?  que  sucsuheix!       (espantat) 


ESCENA  VI 

Dits  y  OBDULIA  (ab  una  tarjeta  d  la  mà.) 

Obd.    ;Deu  los  guard! 

D.  Ll.  (Caram;  quin  susto!) 

Obd.    c.Que  tal  com  està  vostè? 

D.  Ll.  Li  beso  'Is  peus  senyoreta. 

D.  Ja.  Mira,  ara  precisament 

estabam  parlant  de  tu 

ab  Don  Lluis. 
D.  Ll.  Es  ben  cert, 

desitjava  saludaria. 
Obd.    Gracias.  Escolti  un  moment 

papà:  aqui  fora  s'  espera 

un  senyor,  un  estranger 

que  desitja  veurel. 
D.  J.v.  ^Corn  se  diu?  Que  potsé  es 

un  que  parla  italià? 
Obd.    Vegi:  aquí  porto  '1  nom  seu.  i  li  dona  la  tarjeta) 
D.  Ja.  (llegint)  El  Caballero  Pinini. 

Feslho  entrà;  no  perdem  temps.  (Obdulia  surt) 

;En  Pinini  que  ve  à  veurem; 

ara  li  presentaré. 


ESCENA   VII 

Dits  y  PININI 

Pini.    ^E  al  signore  de  Cuyàs 

que  tengo  il  gusto,  il  piacere 

di  salutare?... 
D.  Ja.  Si,  senyor; 

soy  un  servidor  de  usted. 
Pini.    Porto  per  voy  una  lettera 

que  il  suo  amico  signor  Quet 

me  la  ha  donato  à  Roma.  (li  entrega  una  carta  i 
D.  Ja.  Si  sefior,  si,  ya  lo  sé. 

Ayer  me  escribió  él  à  mi 

y  hoy  quiero  corresponder 

PlNl. 


D.  Ja 
PlHI. 


D.  Ja 


1).  Ll 
D.  Ja, 

D.  Ll 


Pini. 


D.  Ja 
Pini. 

Obd. 
Pini. 


D.  Ja 
Obd. 

Pini. 


dàndole  mano  de  amigo 
y  de  admirador.  (Encaixan.) 

Muy  bien!        (S(  assentan.) 
Ma...  parlate  catalano 
li  prego...  Voglio  aprender 
la  lengua  del  vostro  paicce 
c  piu  naturale. 

Es  cert. 
Ahora  veugo  de  Madridde 
dobe  suono  estato  un  mes 
aprendere  il  castillano 
c  per  dare  à  conocher 
nobile  espada  italiana 
é  la  sciabola  tambien. 
lo  sono  un  gran  tiratore... 
Be  prou  que  tots  ho  sabem. 
Apropósit:  el  senyo 
qu'  es  militar. 

i  Coronel! 
Tambien  admira  la  fama 
de  un  tirador  como  usted. 
Es  verdad:  del  gran  Pinini 
soy  admirador  tambien 
y  tendría  à  gran  honor 
medir  mi  acero  con  él. 
Yo  le  ofrezco  mis  servicios, 
soy  D.  Luis  Tiiaboquet, 
calle  del  Tigre,  catorce.  (Encaixa) . 

Moltó  bene...  bien,  muy  bien! 
Ma  parlate  catalano 
voy  prego... 

Li  parlarem. 
,;Qüesta  hermosa  damizella 
supongo  e  figlia  de  usted? 
Si,  senyor. 

Moltó  graziosa! 
E  un  angelino  del  ciel! 
In  Barchellona  le  dame 
sono  moltó  bene. 

Ho  crech. 
<;Y  diguim  que  tal.  li  sembla 
Barcelona? 

E  prima  vez 
que  visito  esta  città: 
bellissimo...  al  mio  veder; 
moltó  meglio  que  Marsiglia 
que  Madridde  e  que  Jerez. 
Yo  o  viagato  moltó,  moltó: 
o  visto  il  mondo  à  piacher. 
Roma,  Napoli,  Turquia, 

üpoponax,  Sabadell, 

Torino,  Parigi,  Londra... 

é  voglio  vedere  Reus. 

Barchellona  é  un  città 

cosmopolita. 
D.  Ja.  Molt  be. 

Pini.    La  Rambla  mi  piache  moltó; 

é  sempre  credo  veder 

por  la  calle  di  Fernando 

Parigi  bulebardier. 

Si  signori  é  son  venuto 

a  vedere  il  signor  Pep, 

vostro  nipote  carnale 

que  tutto  il  giorno  d'  ayer 

in  grande  m'  ha  obsequiato. 
D.  Ja.  Ah!  de  modo  que  '1  coneix? 
Pini.    Si  signor:  é  un  esgrimista 

de  prima  forsa. 
D.  Ja.  Qui  ell? 

Pini.    Per  Bacó!  e  un  tiratore 

come  giamay  lo  encontre. 
D.  Ja.  Me  sembla  que  s'  equivoca. 
Pini.    Ma  per  Dio! 
D.  Ja.  Re...  em  sorprèn! 

Pini.    Ayer  con  qüesto  fioretto  (sehala  la  panòplia) 

envi  un  asaito  con  ei, 

aqui  mesmo,  in  qüesta  sala 

sobre  las  dos  ó  las  tres. 

Estar  grande  amico  mio; 

muy  simpàtico. 
Obd.  Molt  ho  es. 

Pini.    M'  ha  detto  que  voy,  suo  zío 

siete  esgrimista  tambien 

e  al  cumplire  la  visita 

da  parte  del  signor  Quet 

vedo  con  satisfaccione 

la  sala  d'  armi  de  usted 

e  su  coleccione  antica. 
D.  Ja.  Soch  un  sensill  amateur... 
Pini.    Voi  siete  un  gran  esportman, 

lo  sé  Don  Jayme...  lo  sé; 

voi  siete  per  la  gimnàstica 

entussiasmato... 
D.  Ja.  Ja  ho  crech. 

Pini.    Voi  siete  gran  andarino 

caballerizzo  tambien, 

,•  Volete  faré  un  asaito? 

Volete  tirar  con  me? 
D.  Ja.  Bueno;  però  no  soch  àgil. 
D.  Ll.  Si  vol,  vostéy  jo  '1  farem. 

D.  Ja.  Si!  que  '1  fassi  Don  Lluis 

qu'  es  militar  y  hi  entent. 
D.  Ll.  Cregui  que  hi  tindré  molt  gust. 
Pini.    Brabo!  lo  faró  con  lei. 
Obd.    Dispensin;  per  prepararse 

poden  pasà  aqui  al  quartet 

que  hi  trobaran  penjarrobas 

y  'Is  trajes  mes  convenients. 
D.  Ll.  Passate  senor  Pinini. 
Pini.    Passate  mio  Colonel!  (cuadranUe)  (entran) 

ESCENA  VIII 

DON  JAUME  y  OBDULIA 

1).  Ja.  Vaya  un  jove  mes  simpàtich! 

Es  veu  qu'  es  un  caballer, 

y  que  fi,  que  be  s'  espressa... 
Obd.    Ja  va  esplicarmho  en  Pepet. 
D.  Ja.  Mira  en  Pepet!  No  sabia 

que  d'  esgrima  sàpigues; 

;y  que  callat  que  s'  ho  duya! 
Obd.    Ja  va  dirmho.  Fa  molt  temps 

que  d'  amagat  n-  aprenia, 

quan  no  era  à  casa  vostè 

per  clunarli  una  sorpresa 

fentli  fé  exercisi  ab  ell. 
D.  Ja.  Que  's  cuyde  dels  seus  estudis; 

no  comvé  que  perdi  temps. 
Obd.    No  '1  pert  pas;  ell  be  estudia 

y  això  qu'  es  rich  en  extrem. 
D.  Ja.  Obdulia!  girem  de  full; 

ja  ho  saps:  el  meu  pensament 

es  casarte  ab  Don  Lluis. 
Obd.    No,  papà,  qu'  es  vell  y  lletx. 
D.  Ja.  Obdulia;  ja  saps  que  jo 

si  ho  faig,  ho  faig  pe  '1  be  teu: 

vull  que  siguis  generala! 
Obd.    Calli,  que  venen. 
D.  Ja.  Callem. 

ESCENA  IX 

Bits  DON  LLUIS  y  PINLNI 

Bon  Lluis  ab  pantalon  chillon,  guant  d'  esgrima,  pe- 
to y  careta  (exagerat).  Pinini  en  manegas  de  ca- 
misa y  careta. 

Obd.    Si  que  s'  han  vestit  depresa! 

D.  Ll.  Oh,  jo  soch  molt  diligent: 

la  ordenanza  militar 

activitat  exigeix. 

riQue  tal?  vaig  ben  arreglat? 

Que  li  sembla?  ho  faré  be? 
Obd.    Si  senyo;  ab  aquesta  ma 

pot  aixecà  un  monument. 
D.  Ja.  Vostè  porta  guant  de  sabre 

perquè  ho  fa? 
D.  Ll.  Es  costum  de  temps, 

com  que  també  soch  sablista 

aquest  calor  in'  enardeix. 
Peni.    ^Cominchiamo  colonel?     (li  dona  un  floret  ab 
D.  Ll.  A  las  ordres  de  vostè.  punta) 

(Se  disposan  d  fer  un  asalto  de  florete  qual 
direcció  's  deixa  d  gust  y  criteri   del  sen- 
yor Director  d{  escena.) 
Pini.    Andiamo  dunque.  In  guardià! 

Servittore.  Uno,  dos, tres...  (saludo  esgrimista) 
D.  Ll.  |Ara  veuran  com  eclipso 

à  n'  el  seu  nebot  Pepet!  [Sempre  tirant.) 

Pini.    Tocato!...  canti  Don  Luis.  id.         id. 

D.  Ll.  No  senor!... 
Pini.    (Embestint  cremat)  Tocato! 
D.  Ja.  Es  cert. 

Pini.    M'  hi  pare  habere  tocato!... 
D.  Ll.  No  senyo;  ni  poch,  ni  gens. 

Tornemhi... 
Pini.  A  fondo...  Tocato! 

Marcate! 
D.  Ll.  Marqui  vostè 

que  jo  li  he  tocat  al  pit. 

<;No  li  sembla  qu'  ha  anat  dret?   (d  D.  Jaume) 
Obd.    No,  senyo,  no;  s'  equivoca. 
D.  Ja.  No,  Don  Lluis,  ha  sigut  ell. 
D.  Ll.  Que  no?  Si  fossin  ab  punta 

ja  fora  aqui  terra  estès! 
Pini.    Tocatto!  tocatto  encora!       (embestint  sempre) 
D.  Ja.  Alto,  descanso. 
D.  Ll.  (suant  y  assentantse)  Seyém. 

Crech  que  li  he  tocat  dos  cops 

à  demunt  del  cor  mateix. 
Pini.    No  signor,  no;  vi  errato. 
D.  Ll.  Que  no!  (V  aixeca)  Ja  li  probaré. 

En  guardià  senor  Pinini. 
Pini.    (Bdpit)  In  guardià  sempre! 
D.  Ja.  (entusiasmat)  ;Excelent! 

Pini.    (No  'n  sabé  lo  que  se  pesca,  (apart  d  Obdulia  i 

ma  yo  lo  fastidiaré.) 
D.  Ll.  Adelante:  viva  Espanya!  (Mitj  cau.) 

1).  Ja.  Viva...  però  no  cayguém. 

Pixi.    Ha  toeato  Don  Luis,  (ab  galanteria) 

io  marco  quanto  e  mi  vez.  i  intencionat ) 

Ma  sono  moltó  cansato. 

Salutiamo:  uno,  do,  tre, 

e  con  la  mano  d   amico 

salutto  al  mio  colonel.  (encaixem.) 

D.  Ll.  Gracias.  ^Ho  he  fet  be  Don  Jauino? 
D.  Ja.  Si  senyo,  perfectament. 
Pini.    Va  bene.  Vaclo  vestirme 

e  torno  súbito.  (va  al  quartet.) 

Obd.  Bien. 

D.  Ll.  Que  tal!  El  mateix  Pinini: 

fins  en  Pinini  mateix 

ha  dit  que  jo  1'  he  tocat 

y  que  tirava  molt  be. 

Un  dia  d''  aquets  tinch  ganas 

de  probarme  ab  don  Pepet. 
Obd.    Miri  qu'  en  Pepe  es  molt  fiero... 
D.  Ll.  Pues  yo  soch  fiero  al  extrem 

que  devant  vostè  y  don  Jaume 

ho  probaré  ab  lluhiment. 

^No  ho  han  vist?  L' Italià 

s'  ha  hagut  de  retirà  à  temps: 

si  dura  això  mes  estona 

pr<"u  quedaba  en  descubert. 
Obd.    ;Que  vol  dir  que  no  ln  sap  gayre? 
I).  Ll.  Si  senyora,  y  molt;  ja  ho  crech 

però  tinch  de  confessarho: 

jo  tiro  tant  be  com  ell. 

Si  senyors,  puch  alabar men 

dientho  per  tot  arreu: 

jo  li  he  tocat  dos  vegadas, 

dich  mal  dos  vegadas...  tres! 
Pini.    (ja  vestit,  ha  sentit  lo  últim.) 

No  signore!...  estate  errato. 
D.  Ll.  Que  diu  ara?  ja  hi  tornem! 
Pixi.    (molt  fret)  Calmate  signor  don  Luis: 

ahora  le  demostraré 

como  usté  no  m'  ha  toeato. 
D.  Ll.  Però... 
Pini.  Calma!... 

Obd.    (d  D.  Lluis)     Estiguis  quiet. 
Pixi.    Voi  portate  il  mesmo  petto 

que  alhora  al  principiar; 

ío  en  manga  de  camisa, 

e  vero? 
D.  Ll.  Cert,  es  vritat. 

Pixi.    Va  bene.  Voy  al  mio  cuore 

habete  toeato? 

D.  Ll.  Y  tal! 

Pini.    E  nua  t'eritta  inortale 

cuando  sei  duelo  real... 

Va  bene...  Signor  don  Jayme 

haga  el  favor  de  mirar 

la  punta  de  este  florete  (de  D.  Lluís) 

de  don  Luis. 
D.  Ja.  (mira  la  punta  del  floret  que  D.  Lluís  te  d  la 

md.)  Ay  caram! 

Aquí  no  hi  ha  salva  puntas. 

i  El  podia  ben  matà! 
Pini.    Va  bene.  Mio  colonelo 
.  voi  siete  pedante  assai; 

no  'n  lo  disette  à  nessuno 

perquè  voi  tirate  mal. 

;A1  tiratore  Pinini  (saluda  y  se  cn  va.) 

no  'n  lo  han  tocato  giamay! 

ESCENA  X 

OBDÜLIA,  DON  LLUÍS  y   DON  JAUME 

Obd.    Sembla  que  li  han  dit  pedante! 
D.  Ll.  Ba,  ho  ha  dit  en  italià. 

Jo  com  que  soch  espanyol 

dels  estrangers  no  'n  faig  cas. 
D.  Ja.  No  val  la  pena.  Ara  hi  penso 

corro  cap  acompanyal. 

No  li  sembla  don  Lluis? 
Obd.    Si,  te  d'  anarhi  papà. 
D.Ll.  Si,  si,  don  Jaume,  ha  d'  anarhi. 
D.  Ja.  Pues  ab  son  permís:  me  'n  vaig.       (Se  (n  vd.) 

ESCENA  XI 

OBDULIA  y  DON  LLUIS 

Obd.    Segui,  segui  don  Luis 

qu'  entre  tant  descansarà 

y  cambiarém  impresions. 
D.  Ll.  Te  rahó.  («'  asenta) 

Obd.  Estarà  cansat. 

D.  Ll.  Jo  cansat!  Ni  gens  ni  mica 

encara  fora  capàs 

d'  anarmen  al  Tibidabo 

ginete  d'  un  bon  caball. 

Cansat  jo?  si  ara  'm  digués 


—  17  — 

pujissen  dalt  del  terrat: 

vintieineh,  trenta  vegadas 

lii  pujaria  al  instant. 

Soch  tot  nirvi  senyoreta, 

aixi  es  que  no  'ni  causo  may. 
Obd.    Escolti!  no  te  pas  set? 

Si  vol  podrà  refrescar? 
D.  Ll.  No  senyoreta,  mil  gracias. 
Obd.    Una  mica  de  conyach?. 
D.Ll.  No  senyora,  li  agraheixo: 

aqueixas  necessitats 

las  deixo  pe  'Is  homens  frívols. 

Jo  no  mes  bech  que  'n  menjant. 
Oiid.    Pues  si  vol,  per  passà  '1  temps, 

sens  cumpliment,  pot  fumar. 

Ja  hi  estich  acostumada. 
D.  Ll.  Això  si  que  Deu  me  'n  guard: 

à  devant  del  sexo  dèbil 

m'  ho  priva  la  urbanitat. 
Obd.    Be,  no  fassi  cumpliments... 
D.Ll.  No,  de  cumpliments  no  'n  faig, 

però  estant  sol  ab  vostè 

li  voldria  demostrà 

que  so  un  militar  correcte, 

irreprotxable... 
Obd.  Ay  caram! 

Y  ara  hi  penso  don  Lluis: 

Reparo  que  m'  han  deixat 

sola  ab  un  jove...  y  això 

francament  no  es  regular. 
D.Ll.  i's'  alsa)  Obdulia,  sap  que  reparo? 
Obd.    Que? 
D.  Ll.         Li  diré,  perquè  soch  franch: 

Obdulia;  jo  no  soch  jove, 

só  un  senyo  de  certa  edat 

però  serio,  honrat  y  digne 

y  de  caràcter  formal. 

Aixi  es  que  si  la  molesto... 
Obd.    Calli,  don  Lluis,  vol  callà? 

vostè  es  un  senyo  molt  fi 

y  quan  vol  es  molt  galan. 

Segui. 
D.Ll.  Ho  faig  perquè  nr  ho  mana. 

Cregui  que  m'  ha  molestat 

quan  m'  ba  dit  allò  de  jove. 
Obd.     Vosté^s'  ho  ha  pres  à  mal. 

Perdohim!  (allarga  la  mà) 

D.  Ll.  Jo  perdonaria? 

Ja  sap  que  só  '1  seu  esclau 

y  que  aquesta  mà  tant  fina 

petiteta,  angelical, 

la  tindria  entre  las  mevas 

per  tota  una  eternitat. 

Obd.    Ep,  cuidado! 

D.  Ll.  No  la  beso 

perquè  seria  vulgar 
y  encare  que  no  só  un  jove 
tineh  per  tot  arreu  probat 
que  só  galan  ab  las  damas, 
que  sé  portarme  com  cal. 

Obd.    Uy!  y  que  'n  té  de  palica; 
ja  m'  ho  diu  sempre  '1  papà 
que  vostè  fa  grans  conquistas. 

D.  Ll.  Oh!  jo  soch  molt  reservat 
y  'Is  assumptos  amorosos 
els  porto  sempre  ab  molt  plan. 

Obd.    Vaja,  espliquis... 

D.Ll.  No  puch  dirho. 

Obd.    El  papà  que  tot  ho  sap 

diu  que  vostè  té  un  enredo. 

D.  Ll.  Jo?  un  enredo?  no  hi  ha  tal; 
En  tot  cas  no  ho  sap  ningú; 
En  assumptos  consemblants 
el  meu  cor  es  un  sagrari. 
Pundonorós  militar 
ab  una  brillant  carrera 
y  una  figura  arrogant 
figuris  si  n'  hauré  fetas 
de  conquistas. 

Obd.  Uy!  la  mar! 

Però  guardi  la  reserva 
que  vé  en  Pepet. 


ESCENA  XII 


Dits  y  PEPET 

Pep.  ;Deu'los~guard! 

Obd.    Aqui  li  presento  en  Pepe... 

el  meu  cosí...  Pepet  Sans. 

Don  Lluis  Tiraboquet... 
Pep.     Molt  senyor  meu. 
D.  Ll.  Ay  caram! 

Ja  fa  temps  que  'ns  coneixem. 

No  es  cert  jove? 
Pep.  Oh  y  tal. 

Ens  coneixem  del  Cafè, 

dels  Salons  de  Novedats 

ahont  juguem  cada  mitj  dia 

la  partida  de  billar. 
D.Ll.  Jo  pensaba:  aquesta  cara 

la  coneixes  y  no  sabs... 

Vaya,  vaya  ab  don  Pepito!         (/'  ubrassa) 
Pbp.     Qui  s'  habia  de  pensar 

pogué  abrassà  à  don  Lluis?...  (id.) 

D.  Ll.  (d  Obdulia)  Don  Pepito  es  molt  xarmand; 

Don  Pepito  es  molt  simpàtich,  (id.) 

Pep.     Vostè  també...  (Carcamal!) 

(Ab  tant  Pepito  y  Pepito         (d  Obdulia  baix] 

ja'm  comensa  à  marejà!...) 
Obd.    (Ara  es  P  hora  d'  està  alerta;  (baix  d  ell.) 

No  olvidis  el  nostre  plan.) 
D.Ll.  Que  diu? 
Obd.  Que  prengui  assiento; 

qu'  estarem  milió  sentats.  (Sehueri) 

D.Ll.  Celebro  que  vostè  sigui 

nebot  del  senyo  Cuyàs. 
Pep.     No,  senyo,  no;  s'  equivoca, 

malament  1'  han  enterat: 

à  mes  de  serli  nebot 

éll  es  oncle  meu  carnal. 
D.Ll.  Sempre  de  broma  en  Pepito... 
Pep.     Veurà;  parlim  català; 

jo  'm  dich  Pep,  Pepet,  Joseph: 

Pepito  es  bó  pe  'Is  xavals. 
Obd.    Lo  milió  es  que  't  digui  Pepe. 
D.  Ll.  Si  home,  no  s'  ho  prengui  tan 

à  la  valenta. 
Pep.  Conformes. 

D.Ll.  Apropósit;  que  no  sab? 

Hi  tirat  ab  en  Pinini; 

Vostè  ja  deu  trobà  estrany 

veurem  vestit  d'  esgrimista. 
Pep.     No.  Ja  n'  estaba  enterat; 

el  mateix  senyo  Pinini 

m'  ho  acaba  ara  d'  esplicar. 
D.Ll.  Y  que  tal?  què  ha  dit  de  mi? 

deu  treure  foch  pels  caixals. 
Pep.     Ah  si.  M'  ha  dit  que  vostè 

tiraba  algo  regular. 
D.  Ll.  Conque,  regular  no  mes?  .. 
Obd.    Be,  home,  no  'n  t'assi  cas; 

que  no  veu  que  li  te  celos 

perquè  vostè  1'  ha  eclipsat? 
D.Ll.  Ja  es  comprend. 
Pep.  No  hi  posi  dupte. 

Al  mateix  temps  també  ha  dit 

que  vostè  te  grans  desitjós 

de  desafiarse  ab  mi. 

D.Ll.  De  desafiarme  no. 

Tinch  ganas  de  tirà  un  xieh 
ab  vostè;  pues  vull  pro  bari  i 
que  pochs  tiradors  he  vist 
que  m'  hagin  pogut  guanyi,. 
Com  que  1'  Italià  diu 
que  vostè  tira  tan  bé, 
m'  agradaria;  qu'  aixís 
ens  probariam  las  forsas. 

Pep.     Ab  molt  de  gust,  ja  m'  hi  avinch. 
Ara  quan  vingui  '1  meu  tio, 
que  no  pot  tardà  à  vení, 
celebrarem  un  assalto 
aquí  mateix. 

Obd.  Molt  ben  dit. 

Mira;  ara  ve  ab  en  Pinini 


ESCENA   XIII 

Dits  DON  JAUME  y  PININI 

D.  Ja.  í Ja  tornem  à  ser  per  qui! 
Pini.    jBon  giorno  à  tutti,  signori! 
D.  Ja.  Com  ha  anat  això  don  Lluis? 
D.Ll.  Be,  molt  be;  ja  V  esperabam. 

En  Pepe  y  jo  hem  decidit 

que  volem,  si  vostè  ho  vol, 

fé  un  assalto  molt  bonich 
Pep.     Jo  ja  estich  à  punt  de  solia       (Se  treu  levita  y 
Obd.    Nosaltres  seurem  aquí  ermilla.) 

y  farem  de  tribunal 

del  certamen  varonil. 

El  Caballero  Pinini 

ha  de  seure  aquí,  aquí  al  mitj. 

(S(  assentan  detrds  de  la  taula  del  fondo,  etc) 
Pini.    ;Tanto  honnore! 
Obd.  Aquí  41  papà. 

Jo  al  seu  costat.  (d  Pinini) 

D.  Ja.  Pues  aixís 

quant  lo  President  ho  indiqui 

comensarém. 
Obd.  Molt  ben  dit. 

Pini.    Abrassate  tutti  due. 

Comensate. 

(D.  Lluis  y  Pepet  saludan  y  esgrimeixen, etc) 
Obd.    (dona  una  pastilla  d  Pepet  y  li  diu  baix.) 
(Enteniment 

aquí  tens  el  xacolata. ) 
D.  Ja.  Que  deyas  nena? 
Obd.  Nores         {Continua  l' assalto) 

Em  demana  '1  mocador  (li  dona'l  seu  mocador) 

per  'xugarse  '1  suó  despues. 
D.  Ja.  Mira;  mira  com  s'  esplica  (satisfet i 

'1  meu  nebot  don  Pepet. 
Pini.    Oh  si;  tira  moltó  bene. 

Descanssate. 
D.  Ll.  Reposem.  (ho  fan.) 

Pep.     Que  tal  Obdulia,  t'  agrada? 
Obd.    Ho  fas  deliciosament. 
Pini.    Potete  recomensare. 

Eh,  vivo;  vivo! 
Pep.  Està  be.  (continuant  V  assalto) 

Obd.    (Te  'n  conte  que  no  't  distreguis; 

alerta;  no  perdis  temps.) 

(Aquest  apart  li  diu  d  mida  que  ells  esgrimei- 
xen; de  sopte  Peqet  vacila  y  cau  vejentséli  una 

taca  de  sang  d  la  blanca  camisa.) 
Pep.     Alto;  aturis...  Don  Lluis. 

D.  Ja.  Qué  passa?  (gran  agitació) 

Obd.  Qué  sucsueix? 

Pep.     M'  ha  tirat  al  mitj  del  cor... 

Estich  ferit  graveruent...  (cau) 

Del  florete  de  Don  Lluis... 

el  salva-puntas  hi  tret... 
D.Ll.  (espantat)  Es  que  jo  no  tinch  cap  culpa! 
Obd.    Calli...  vesteixis...  Cuytém! 

(Lo  fa  entrà  al  vestidor.) 
Pep.     Jo...  pensant  ab  en  Pinini 

He  volgut  ferho  igual  qu'  ell. 
Pini.    Jo  vado  per  un  Dottore! 

D.  Ja.  Es  inútil;  no  hi  ha  temps.  (Sostenint  d  Pepet.) 
Obd.    Ara  fa  1'  últim  badall. 

jPepet!  del  meu  cor  ; Pepet! 
Pep.     Ay!  tío,  tío,  jo  'm  moro! 

Misericòrdia!  Deu  meu! 

Obdulia! 
D.Ll.  (Surt  d  mitj  vesti,  y  de puntetas.) 

óQue  'm  necessitan? 
D.  Ja.  Vagisen  d'  aqui  corrents. 
D.Ll.  ;Està  vist  que  soch  terrible; 

Don  Jaume,  ja  tornaré!  (fuÍQ  depressa) 

ESCENA  ÚLTIMA 

OBDTJLIA,  DON  JAUME,  PEPET  y  PININI 

Pini.  iAndàtte  frire  bugnoli...! 
D.  Ja.  Y  pensar  qu'  es  nebot  meu! 

;Fill  de  la  meva  germana! 
Pep.     Tío,  tío! 
D.  Ja.  Estimat  Pep! 

<:Qü'  es  que  jo  no  donaria 

perquè  això  no  sigues  res? 
Pep.     Tío,  tío;  no  s'  amohini. 

Deu  no  's  guar  d'  un  ja  està  fet. 

Si  'm  deixa  casà  ab  1'  Obdulia 

potsé  encare  'm  salvaré. 
D.  Ja.  Si  Pepet,  lo  que  tu  vulguis. 
Pep.     Ho  diu  de  veras? 
D.  Ja.  Ja  ho  crech. 

Pep.     Ay!  Ja  'm  trovo  mol  mellú.  (se  al  sa) 

Tot  això  no  ha  sigut  res. 
Obd.    Ha  sigut  una  comèdia 

que  nosaltras  habem  fet 

pera  obtení  '1  seu  permis 

pera  nostre  casament. 

Aquest  senyo  s'  ho  ha  empescat. 
Pep.     Es  enginyós  en  extrem 

y  aixi  ha  vulgut  ajudarnos. 
D.  Ja.  <;En  Pinini? 
Pini.    (marcat)       ;Aixó  mateixi! 
D.  Ja.  Y  aquesta  sang  horrorosa'?... 
Pep.     Es  xacolata  {ens senya  la  pressa)  Comprend? 
D.  Ja.  Vaya  un  susto  m'  habeu  dat; 

Ja  sort  que  no  ha  sigut  res. 
Pini.    Si:  tutto  ha  estato  una  farsa. 
Pep.     Jo  li  agraeixo  en  extrem. 

Aixis  es  que  mentres  visca. 

jo  diré  per  tot  arreu: 

en  Pinini  es  un  gran  home! 

en  Pinini  ho  fa  tot  be! 
Obd.     {al  públich) 

Aqui  acaba  la  comèdia, 
saynete,  pessa  ó  juguet; 
ara  vostès  aplaudeixin 
y  tots  quedarem  contents. 

PROU 


Obras  Dramàtieas  del  mateix  Autor 


Una  mosca  vironera. — Un  acte  en  vers. 

Un  bon  partit.— Un  acte  en  vers. 

La  Cigala  y  las  Formigas.— Un  acte  en  prosa 

La  Campana  d'en  Lluyset.— Uu  acte  en  vers,  pera  col-le 

gis  (*) 

Un  compromis  necessari.— Un  acte  pera  putxinel•lis. 

(*)    Ab  música  del  mestre  Casals. 

